|  |  |
| --- | --- |
| Eisteddfod yr Urdd Sir Gaerfyrddin 2023 (Cenedlaethol) | 326 - Barddoniaeth Bl.5 a |
| 326 - Barddoniaeth Bl.5 a 6  Beirniad : Arwel John  Testun : Hedfan |  |

Gwaith pleserus i mi fel cyn-athro cynradd oedd darllen y 135 ymgais a ddaeth i’r gystadleuaeth hon eleni.

Diolch i bob un ohonoch am eich holl ymdrechion. Diolch hefyd i’r oedolion am symbylu’r plant i ymgymryd â’r dasg.

Wedi’r darlleniad cyntaf, ‘roedd 22 cerdd fach wedi tynnu fy sylw ar gyfer eu darllen eto. Mae 10 o’r rhai hynny wedi cyrraedd y blaen, sef gwaith **Gwenni Cordingley, Cadi Emmerson, Seren Pitt, Izabelle Baskeyfield, Elsie Williams, Freya Hughes, Myfi Ifan, Flynn Green, Beca George a Fflur Jones.**

Apeliodd cerdd **Beca George** ataf o’r cychwyn am ei bod yn glir, trefnus ac yn llawn brwdfrydedd. Gan nad yw wedi ymdrechu i odli geiriau, gallodd ganolbwyntio’n llwyr ar y dweud gyda’r cyfan yn adeiladu at y diwedd annisgwyl. Mae’n amlwg iddi fwynhau chwarae gyda geiriau. Arbennig !

Mae **Gwenni Cordingley** wedi dod yn ail am ollwng ei balŵn ar antur mor gyffrous a **Fflur Jones** sy’n cyrraedd y trydydd safle am ei bod mor awyddus i allu hedfan.

‘Rwyf felly yn gosod **Beca George yn gyntaf**, **Gwenni Cordingley** **yn ail** a **Fflur Jones yn** **drydydd.**

Arwel John